**Radošo darbu konkurss veltīts Latgales patriotam un dzejniekam Ontonam Slišānam**

Dzejnieks, rakstnieks, folklorists, novadpētnieks un mākslinieks Ontons Slišāns ir ziemas saulgriežu bērns, dzimis 28.decembrī, bet vārdadienu svinēja 18.janvārī. Šis laiks Ontonam bija radošais laiks, kad viņš savu aktīvo darbību veltīja Ziemeļlatgalei. Mēģināsim sajust Ontona Slišāna garu – piedaloties radošo darbu konkursā.

**Mērķis**: apliecināt piederību un mīlestību savam dzimtajam novadam un stiprināt latgalisko kultūridentitāti.

**Organizatori**: Nemateriālās kultūras mantojuma centrs „Upīte”

**Dalībnieki**: Latgales novada skolu skolēni un pieaugušie

**Norises laiks**: 2021. gada 13. decembris – 2022. gada 10. janvāris

**Konkursa iedvesmas avots:** Ontona Slišāna dzejolis

**KOTRU GODU**

Kotru godu kaids breinums nūteik.

Div teleišus gūteņa atnas.

Treis jiereņi vuškeņai atskrīn.

Visteņa ūlu bez čaulas izdiej.

Zam ūzula zeiļu pībierst kai dečs.

Vacyns puorstuoj peipiet i olu dzert.

Māmeņa seņgaideitu duovonu nūpierk.

Tieteits nu tierga jaunu mašynu atdzan.

Naktī dabasūs kometu radzu.

Sapynā dīnvydu jyuruos maunu.

Kotru godu kaids breinums nūteik –

I es tuo breinuma gaidu.

**Konkursa uzdevumi dalībniekiem**:

**Kotru godu kaids breinums nūteik…**

1. **Radošais darbs** (eseja, miniatūra, pasaka utt. darbu var rakstīt gan latviešu, gan latgaliešu rakstu valodā – pareizrakstība netiks vērtēta) - pārdomas par brīnumu, par neparastām, bet gaidītām lietām, parādībām, sajūtām, īpaši priecāsimies par pasakām;

**vecuma grupas:**

* 1. Līdz 5 gadu vecumam (var iesniegt rokrakstā, darba apjoms 0,5 A4 formāta lapa)
	2. 6 – 9 gadi (var iesniegt rokrakstā, darba apjoms 1 A4 formāta lapa)
	3. 10 – 12 gadi (darbu iesniedz datorrakstā, darba apjoms 1 A4 formāta lapa)
	4. 13 – 15 gadi (darbu iesniedz datorrakstā, darba apjoms 2 A4 formāta lapas)
	5. 16 – 18 gadi (darbu iesniedz datorrakstā, darba apjoms 3 A4 formāta lapas)
	6. Pieaugušie 19+ (darbu iesniedz datorrakstā, darba apjoms vairāk kā 3 A4 formāta lapas)
1. **Zīmējumu konkurss** “**Kotru godu kaids breinums nūteik…”** Darba formāts A3 lapa glezniecības (guaša, akvareļi, eļļas krītiņi) tehnikā.

**vecuma grupas:**

1. Līdz 5 gadu vecumam
2. 6 – 9 gadi
3. 10 – 12 gadi
4. 13 – 15 gadi
5. 16 – 18 gadi
6. Pieaugušie 19+

**Svarīgi:** Katrs dalībnieks var piedalīties abos konkursos vai tikai radošo darbu, vai zīmējumu konkursā. Katrs dalībnieks var iesniegt neierobežotu skaitu savu darbu. Visi iesniegtie darbi paliek Ontona Slišāna Upītes Kultūrvēstures muzeja fondos.

**Darbi jāiesniedz līdz 2022. gada 10. janvārim,** vienā no sev ērtākajiem veidiem:

1. Sūtot pa pastu: “Radošo darbu konkursam”, Nemateriālās kultūras mantojuma centrs „Upīte”, Akas laukums 1, Upīte, Šķilbēnu pagasts, Balvu novads, LV-4587.
2. Radošo darbu var iesniegt sūtot uz e-pastu: upites.muzejs@gmail.com
3. Upītes bibliotēkā, Akas laukums 1, Upīte, Šķilbēnu pagasts, Balvu novads. No otrdienas līdz sestdienai, bibliotēkas darba laikā.
4. Var izmantot kādu no pakomātiem – Omniva, DPD vai Vinipak, ar saņemšanas vietu Balvu pilsētā, saņēmēju norādīt – Andris Slišāns, m.t. 29621058.

**Darbam jāpievieno**:

1. Radošajam darbam pēdējā lapaspusē, zīmājumam otrajā pusē konkursanta Vārds Uzvārds, vecums, mācību iestāde vai nodarbošanās, skolotāja/konsultanta Vārds Uzvārds, kontaktālrunis, e-pasts. (dalībnieks sniedz uz sevi attiecināmo informāciju).
2. Aizpildīts pieteikums, kas pievienots pie nolikuma – iesniedzams tikai elektroniski, sūtot uz e-pastu: upites.muzejs@gmail.com

**Noslēguma pasākums un uzvarētāju apbalvošana 2022. gada 18. janvārī, Upītē.**

**Kontakti:** Neskaidrību vai jautājumu gadījumā zvanīt vai rakstīt whatsapp: Andrim Slišānam 29621058 vai Ligitai Spridzānei 29868786, vai rakstīt upites.muzejs@gmail.com.

**Pieteikums konkursam.**

|  |  |  |  |  |  |  |  |
| --- | --- | --- | --- | --- | --- | --- | --- |
| **N.P.K.** | **Vārds, Uzvārds** | **vecums** | **Mācību iestāde/ nodarbošanās** | **Skolotāja/ konsultanta Vārds, Uzvārds** | **Kontaktinformācija e-pasts, telefona Nr.** | **Darba nosaukums** | **Radošais darbs/ zīmējums** |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |